Timrå IK eller Timrå IK Red Eagles, er en svensk ishockeyklub beliggende i Timrå i Västernorrlands län der pr. 2006 spiller i den bedste svenske række, eliteserien. Klubben spiller sine hjemmekampe i E.ON Arena der har en tilskuerkapacitet på ca 5800, heraf 1400 ståpladser.  Historie Klubben blev stiftet i 1928 under navnet Wifstavarvs IK. Man fik ishockey på programmet i 1938, hvorefter man tilbragte mange sæsoner i de næstbedste rækker kun afbrudt af sporadiske visitter i den bedste række. I 1990 fusionerede klubben med nabokubben fra Sundsvall, Sundsvall Hockey men dette ægteskab varede kun i to sæsoner. Klubben har siden 2000 befundet sig i eliteserien uden afbrydelse. Det er endnu ikke lykkedes klubben at hjemføre det svenske mesterskab, man har to finalepladser som bedste resultat.